钦定古今图书集成/明伦汇编/闺媛典/第031卷 > 《召南鹊巢三章》
## 钦定古今图书集成/明伦汇编/闺媛典/第031卷 > 《召南鹊巢三章》

南国诸侯被文王之化，能“正心修身，以齐其家。” 其女子亦被后妃之化，而有专静纯一之德，故嫁于诸侯，而其家人美之。

维鹊有巢，维鸠居之。之子于归，百两御之。〈兴也〉
维鹊有巢，维鸠方之。之子于归，百两将之。〈兴也〉
维鹊有巢，维鸠盈之。之子于归，百两成之。〈兴也〉